Jelaskan Kerjaya dari Farah Asyikin dalam bahasa melayu

Farah mula menceburi bidang hiburan sebelum menyertai pertandingan nyanyian TV pada pertengahan 2000-an. Beliau menjayakan iklan TV pertamanya seawal usia 16 tahun iaitu iklan snek Twisties. Beliau mula dikenali sebagai penyanyi apabila menghasilkan single "Kembali Lagi Di Sisimu" menerusi album kompilasi Bebas yang diterbitkan untuk mempromosikan produk Salem Cool Planet.

Farah mengeluarkan album solo pertamanya yang menggunakan namanya sebagai tajuk album di bawah Nature Records pada Mei 2007, tetapi hubungannya dengan syarikat rakaman bebas tersebut dikatakan keruh gara-gara syarikat itu menangguhkan pengedaran albumnya. Pada hujung 2007, Farah turut membuka syarikat pengurusan sendiri iaitu Farah Asyikin Management Entertainment.

Pada April 2008, Farah  mengharumkan nama Malaysia di nusantara dengan meraih anugerah Artis Wanita Baru Terbaik di Anugerah Planet Muzik 2008.

Pada tahun 2018, beliau menjadi salah seorang peserta Gema Gegar Vaganza musim kedua.